tartuNLP/wikipedia-smugri-20251201 huggingface dataset:
Saikava

Saikava on küla ("mazciems") Lätis Madona piirkonnas Prauliena vallas.
Saikava asub valla lõunaosas merepinnast 90 meetri kõrgusel Aiviekste jõe kaldal. Küla jääb valla keskusest Praulienast 14, piirkonna keskusest Madonast 19 ja Riiast 170 kilomeetri kaugusele. Sinna jääb Saikava bussipeatus.
Saikava on kujunenud endise Saikava valla vallamaja juurde. Saikavas on rahvamaja, külas on asunud ka haigla, pood ja postkontor.
Rahvamaja juurde istutati aastal 1942 vallast Siberisse küüditatute mälestuseks tammed. Hiljem püstitati sinna ka mälestustahvel natsismiohvritele.
Aastal 1915 sündis külas Brasiilia vaimulik Andrejs Ceruks.
Looduskaitse all on Kaitseväe maja tammed ja Amatnieki tamm. Küla jääb osaliselt Teiči looduskaitseala kaitsevööndisse.
Aastal 2008 oli külas 60 elanikku.
Trakši

Trakši (ka Trākši) on küla ("mazciems") Lätis Madona piirkonnas Prauliena vallas.
Trakši asub valla keskosas merepinnast 99 meetri kõrgusel. Küla jääb valla keskusest Praulienast 7, piirkonna keskusest Madonast 12 ja Riiast 178 kilomeetri kaugusele. Sinna jääb Trākši bussipeatus.
Trakši kohal asus XVI sajandil Dzinteli või Zinteli küla, mis läks sel sajandil Prauliena mõisa valdusse. 1839. aastal rajati sealt läbi Praulienat Saikavaga ühendav talitee, mille äärde tekkis ka Trakši. 1860. aastatel osteti sealse kandi maa põlistaludena välja. 1940. aastal rajati sinna Prauliena piimaühistu Kate uus meierei, mis tegutses aastani 1951. Nõukogude perioodil avati külas raamatukogu, aastal 1971 ehitati sinna viljakuivati. Aastal 1971 liideti Trakšiga endine Toce küla.
Külas on elanud Läti luuletaja Jānis Medenis.
Trakši muinaskalmed on regionaalse mälestisena muinsuskaitse all.
2008. aastal oli külas 30 elanikku.
Silkaļpi

Silkaļpi (vanasti ka "Miķeļi") on küla ("mazciems") Lätis Madona piirkonnas Prauliena vallas.
Silkaļpi asub valla keskosas merepinnast 130 meetri kõrgusel. Küla jääb valla keskusest Praulienast 3 ja piirkonna keskusest Madonast 7 kilomeetri kaugusele.
Kaņķi elupuu ümbermõõduga 1,94 meetrit on looduskaitse all.
Aastal 2000 oli külas 65 elanikku, aastal 2008 oli elanikke 19.
Beatrice Chepkoech

Beatrice Chepkoech Sitonik (sündinud 6. juulil 1991 Kabarnetis) on Keenia kergejõustiklane, takistusjooksja. 2018. aastast kuulub talle 3000 meetri takistusjooksu maailmarekord.
Chepkoech alustas karjääri maanteejooksjana ning staadionijooksudes hakkas võistlema alles 2015. aastal. Ta pääses 2015. aasta Aafrika mängudel Keenia koondisse ning võitis 1500 meetri jooksus pronksmedali. Hooaja lõpus tegi ta eduka debüüdi 2000 meetri takistusjooksus ning keskendus edaspidi rohkem takistusjooksule.
2016. aastal ta Keenia koondisse ei pääsenud. 2017. aasta maailmameistrivõistlustel oli ta taas koondises ning sai 3000 meetri takistusjookusus 4. koha.
2018. aasta Rahvaste Ühenduse mängudel sai ta 1500 meetri jooksus hõbemedali. Juulis toimunud Monaco Teemantliiga etapil püstitas ta 3000 meetri takistusjooksu ajaga 8.44,32 maailmarekordi, parandades Ruth Jebetile kuulunud varasemat maailmarekordit enam kui 8 sekundiga. Augustis tuli ta takistusjooksus Aafrika meistriks.
2019. aasta maailmameistrivõistlustel Dohas tuli ta 3000 meetri takistusjooksus võistluste rekordiga 8.57,84 maailmameistriks.
Tokyo olümpiamängudel sai ta 7. koha.
2023. aasta maailmameistrivõistlustel Budapestis võitis ta takistusjooksus Winfred Mutile Yavi järel hõbemedali.
2024. aasta sisemaailmameistrivõistlustel Glasgow's võitis ta 3000 meetri jooksus Elle Purrier St. Pierre'i ja Gudaf Tsegay järel Keenia rekordiga 8.22,68 pronksmedali. 2024. aasta suveolümpiamängudel Pariisis sai ta 3000 meetri takistusjooksus kuuenda koha.
Chepkoech on võitnud 3000 meetri takistusjooksus kahel korral (2018, 2019) Teemantliiga.
Hyaloriaceae

Hyaloriaceae on kandseente hõimkonda kuuluv seente sugukond.
Üdik (perekond)

Üdik ("Pseudohydnum") on kõrvtarrikulaadsete seltsi hulka kuuluv perekond.
Vecpoļi

Vecpoļi on küla ("mazciems") Lätis Madona piirkonnas Prauliena vallas.
Vecpoļi asub valla keskosas. Küla jääb valla keskusest Praulienast 3 ja piirkonna keskusest Madonast 7 kilomeetri kaugusele. Sinna jääb Vecpoļi bussipeatus.
Aastal 2003 oli külas 13 elanikku.
Kamatauskas

Kamatauskas (ka Kamatovskas) on küla ("mazciems") Lätis Madona piirkonnas Prauliena vallas.
Kamatauskas asub valla lõunaosas Kuja jõe kaldal. Sinna jääb Kamatauskase bussipeatus.
Aastal 2008 oli külas 8 elanikku.
Graviņas

Graviņas on küla ("mazciems") Lätis Madona piirkonnas Prauliena vallas.
Graviņas asub valla põhjaosas. Graviņase mänd ümbermõõduga 2,83 meetrit on looduskaitse all.
Slavieši

Slavieši on küla ("mazciems") Lätis Madona piirkonnas Prauliena vallas.
Slavieši asub valla idaosas Aiviekste jõe ääres. Sinna jääb Slavieši bussipeatus.
Aastal 2008 oli külas 6 elanikku.
Kaļpi

Kaļpi on küla ("mazciems") Lätis Madona piirkonnas Prauliena vallas.
Kaļpi asub valla keskosas Ilga jõe ääres. Sinna jääb Kaļpi bussipeatus.
Aastal 2008 oli külas 18 elanikku.
Būdāni

Būdāni on küla ("mazciems") Lätis Madona piirkonnas Prauliena vallas.
Būdāni asub valla loodeosas.
Aastal 2008 oli külas 11 elanikku.
Ebalehtrikulised

Pseudoclitocybaceae on šampinjonilaadsete seltsi kuuluv sugukond seeni.
Clitopaxillus

Clitopaxillus on šampinjonilaadsete seltsi kuuluv perekond seeni.
Baltiņi (Prauliena vald)

Baltiņi on küla ("mazciems") Lätis Madona piirkonnas Prauliena vallas.
Baltiņi asub valla lääneosas Baltiņi järve kaldal. Sinna jääb Baltiņi bussipeatus.
Baltiņi muinaskalmed on muinsusmälestistena regionaalse kaitse all. Kohaliku kaitse all on Ganiņi keskaegne kalmistu.
Aastal 2008 oli külas 18 elanikku.
Skaistkalni

Skaistkalni on küla ("mazciems") Lätis Madona piirkonnas Prauliena vallas.
Skaistkalni asub valla loodeosas Madona linna piiril. Asula on tekkinud aianduskooperatiivina. Sinna jääb Klubsi bussipeatus.
Ingrid Kressel Vinciguerra

Ingrid Kressel Vinciguerra (sündinud 22. novembril 1973 Tallinnas) on Eesti diplomaat.
Elulugu.
Kressel sündis 22. novembril Tallinnas. 1996. aasta suvel sai ta Tartu ülikooli õigusteaduskonna bakalaureusekraadi. 1999. aastal lõpetas Kressel Eesti Diplomaatide Kooli ning magistrikraadi omandas ta Euroopa uuringute erialal Euroopa kolledžist Natolinis.
Pärast õpingute lõpetamist töötas Kressel advokaadibüroos HETA. Välisministeeriumis on ta töötanud alates 1998. aastast. Ingrid Kressel Vinciguerra on esindanud Eestit poliitikaküsimuste diplomaadina Genfis ÜRO ja teiste rahvusvaheliste organisatsioonide juures ning Brüsselis Eesti esinduses Euroopa Liidu juures Aafrika, Lääne-Balkani ja EL-i laienemise küsimustes. Samuti on ta töötanud välisministeeriumi poliitikaosakonnas rahvusvaheliste organisatsioonide ja inimõiguste büroos ning juriidilises osakonnas.
2019. aastani oli Kressel Kagu-Euroopa ja Euroopa Liidu üldasjade büroo direktor. 27. augustist 2019 asus Kressel Eesti suursaadiku positsioonile Rumeenias,16. detsembril andis ta üle volikirja Bulgaarias ning 21. veebruaril 2020 andis ta üle volikirja Moldovas. Kressel kutsuti suursaadiku kohalt tagasi 4. augustil 2023.
Cenangiaceae

Cenangiaceae on seltsi tiksikulaadsed kuuluv seente sugukond.
Lõhkik

Lõhkik ("Encoelia") on seltsi tiksikulaadsed kuuluv seente perekond.
Pisipahtlik (perekond)

Pisipahtlik ("Mitrula") on seltsi tiksikulaadsed kuuluv seente perekond.
Pigipaun

Pigipaun ("Bulgaria") on seltsi "Phacidiales" kuuluv seente perekond.
Forget Me

"Forget Me" on Šotimaa laulja ja laulukirjutaja Lewis Capaldi laul. See ilmus 9. septembril 2022 Vertigo Recordsi ja Universal Music Groupii kaudu. 
Sellest sai hiljem stuudioalbumi "Broken by Desire to Be Heavenly Sent" juhtsingel. "Forget Me" debüteeris Suurbritannia singlite edetabelis esikohal. See oli Capaldi kolmas laul, mis jõudis Suurbritannia singlite edetabeli tippu.
Aich

Aich on vald ("Gemeinde") Austrias Steiermargi liidumaal Liezeni ringkonnas.
Óscar Duarte

Óscar Esaú Duarte Gaitán (sündinud 3. juunil 1989 Catarinas) on Nicaraguas sündinud Costa Rica jalgpallur, kes mängib Saudi Araabia kõrgliigaklubis Al-Wehda ja Costa Rica jalgpallikoondises.
Ta alustas klubikarjääri Costa Rica klubis Deportivo Saprissa, mille meeskonnas debüteeris ta 2008. aastal.
Aastatel 2013–2016 mängis ta Belgia kõrgliigaklubis Club Brugge. 2015. aastal võitis ta Bruggega Belgia karikavõistlused.
Aastatel 2016–2022 mängis Duarte Hispaania kõrgliigas, esmalt neli hooaega Espanyolis ja seejärel kolm hooaega Levantes.
2022. aasta juunis liitus ta Al-Wehdaga.
Costa Rica jalgpallikoondises debüteeris Duarte 17. novembril 2011 sõprusmängus Jamaica vastu. Koondisekarjääri esimese värava lõi ta 2014. aasta maailmameistrivõistluste esimeses alagrupimängus 14. juunil Uruguay vastu. Ta on kuulunud Costa Rica koondisse veel kahtedel maailmameistrivõistlustel (2018 ja 2022), kolmel CONCACAF Gold Cup'i turniiril (2011, 2019 ja 2021) ning 2011. aasta Copa Américal ning 2016. aasta Copa América Centenariol.
Kuressaare Rohu Lasteaed

Kuressaare Rohu Lasteaed on lasteaed Kuressaares Saaremaa vallas. Lasteaia aadress on Rohu 4.
2022. aastal on Kuressaare Rohu Lasteaias 8 rühma: kaks sõimerühma, kuus aiarühma (neist kaks tasandusrühma). 2021/2022. õppeaastal on lasteaias kokku 137 last. Asudes Rohu tänaval, on rühmade nimedeks ravimtaimede nimetused: "Kanarbik", "Kummel", "Nurmenukk", "Palderjan", "Raudrohi", "Ristik", "Sõnajalg" ja "Võilill". Lasteaia direktor on Anne Maripuu.
Ajalugu.
Lasteaia ajalugu algab sõnadega "Rohu tänava uue lasteaia aknad lõid hommikul juba varakult särama..." – nii avati 1956. aasta detsembris Kuressaare Rohu Lasteaed.
Kingissepa Linna 2. Lasteaed (Kuressaare II Lastepäevakodu) avati tolleaegses Kingissepa linnas Rohu tänaval. Algul oli lasteaed ainult ühes majas (üks rühm, 25 last). Kuid peagi lisandus teinegi maja (kokku kaks rühma, 1962. aastal). Sündide kasvades jäi lasteaed väikeseks ja juurde hakati ehitama uut suurt lasteaiamaja, mis valmis 1973. aastal (ja renoveeriti 2007. aastal). Sellega sai Kingissepa linn endale suurima lasteaia ilmselt juba kogu Eestis, sest kokku oli nüüd 16 rühma ligikaudu 400 lapsega (väikestes majades 2 rühma, suures majas 12 rühma).
Vahepealsetel aastatel, sõltuvalt sündide arvu muutusest kahanes Kuressaare 2. Lasteaed kaheksa rühmani, siis jälle suurenes. Ühest väikesest majast sai Kuressaare Põhikooli algklasside maja, teises asus Kuressaare Kunstikool.
Eesti Postimehe Õhtused Kõned

Eesti Postimehe õhtused kõned oli ajaleht, mis ilmus Eestis aastatel 1896–1905.
Väljaandja ja vastutavad toimetajad olid eri aegadel August Busch, Theodor Teder ja Jaan Sitska.
Ajaleht ilmus kord nädalas ja selle toimetus asus Tallinnas. 
Väljaannet trükiti Johann Hermann Gresseli (1896–1899); August Buschi (1900–1903); Mihkel Martna (1903–1905 nr. 71) ja Mihkel Schifferi (1905) trükikojas.
M1117 Guardian

M1117 Guardian on Ameerika Ühendriikides valmistatud soomustransportöör.
Kasutajad.
"Nimekiri ei ole täielik"
Milan Borjan

Milan Borjan (sündinud 23. septembril 1987 Kninis) on serbia päritolu Kanada jalgpallur, kes mängib väravavahina Serbia kõrgliigaklubis Belgradi Crvena Zvezda ja Kanada jalgpallikoondises.
Ta sündis Jugoslaavias Kninis (tänapäeval Horvaatias) serbia päritolu perekonnas. Jalgpalli hakkas ta mängima kohalikus klubis. Ta kolis perekonnaga 2000. aastal Kanadasse.
2000. aastate teises pooles üritas ta läbi lüüa Lõuna-Ameerikas. Lõpus debüteeris ta 2009. aastal Serbia kõrgliigaklubis FK Rad.
2011. aastal sõlmis ta lepingu Türgi kõrgliigaklubiga Sivasspor. Hooaja 2011/12 teises pooles oli ta laenul Rumeenia kõrgliigaklubis Vaslui.
2014. aasta septembris liitus Borjan Bulgaaria kõrgliigaklubiga Razgradi Ludogorets. Hooaja 2014/15 teises pooles mängis ta Serbia kõrgliigaklubis Radnički Niš, kuid naasis seejärel Ludogoretsi. Hooaja 2016/17 teises pooles oli ta Ludogoretsist laenul Poola kõrgliigaklubis Kielce Korona.
2017. aasta juulis sõlmis Borjan lepingu Belgradi Crvena Zvezdga. Alates hooajast 2017/18 on ta olnud klubi esiväravavaht. Ta on tulnud klubiga Serbia meistriks viis korda järjest. Hooajal 2018/19 valiti Borjan Serbia kõrgliiga hooaja sümboolsesse koosseisu.
Kanada jalgpallikoondises debüteeris Borjan 9. jaanuaril 2011 sõprusmängus Kreeka vastu. Ta on kuulunud Kanada koondisse neljal CONCACAF Gold Cup'i turniiril (2011, 2013, 2017 ja 2019) ning 2022. aasta maailmameistrivõistlustel.
Pedro Pascal

José Pedro Balmaceda Pascal (sündinud 2. aprillil 1975 Santiagos Tšiilis) on Tšiili ja Ameerika Ühendriikide näitleja.
Ta alustas näitlemist külalisnäitlejana telesaadetes, enne kui sai tuntuks Oberyn Martelli osatäitjana HBO fantaasiasarja "Troonide mäng" (2014) neljanda hooaja osades ja Javier Peña tegelaskuju Netflixi kriminaaltelesarjas "Narcos" (2015–2017). 2019. aastast on ta kehastanud nimitegelast Mandaloorlast Disney+ "Tähesõdade" sarjas "Mandaloorlane" ja sama tegelaskuju ka kõrvalsarjas "The Book of Boba Fett". 2023. aastal ilmunud seriaalis "Viimased meie hulgast" kehastas ta peategelast Joel Millerit. Ta on mänginud filmides "Saatuse büroo" (2011), "Vereimejatest tõprad" (2015), "Suur Hiina müür" (2016), "" (2017), "Kutsuge McCall 2" (2018), "Piiriala" (2019), "Wonder Woman 1984" (2020) ja "Üüratu talendi talumatu taak" (2022).
Lisaks näitlemisele on ta kätt proovinud ka lavastajana. Rolli eest Long Beachi rahvusvahelise linnateatri lavastuses "Orvud" pälvis Pascal Los Angeles Drama Critics Circle'i auhinna ja Garlandi teatriauhinna. Ta on mänginud nii klassikalistes kui ka nüüdisaegsetes teostes. Pascali lavadebüüt New Yorgis Broadwayl oli 2019. aasta veebruaris Shakespeare'i tragöödias "Kuningas Lear" koos Glenda Jacksoni ja Ruth Wilsoniga. Pascal on New Yorgi LAByrinth Theater Company liige. 
Isiklikku.
Pascal räägib inglise ja hispaania keelt.
Pascal on 1993. aastast elanud New Yorgis. 1995. aastal, kui Pascal käis ülikoolis, esitas Ameerika Ühendriikide föderaalne vandekohus tema isale süüdistuse seoses rikkumistega tema juhitud viljakuskliinikus. Pärast seda naasid ta isa, ema ja kaks noorimat õde-venda Tšiilisse; Pascal väidab, et tema isa ei teinud midagi valesti.
1999. aastal sooritas Pascali ema enesetapu. Pärast tema surma hakkas Pascal ametialaselt kasutama oma ema perekonnanime, seda nii ema auks kui ka seetõttu, et ameeriklastel oli raskusi tema esimese, isapoolse perekonnanime Balmaceda hääldamisega.
Pascal on andunud LGBTQ+ õiguste toetaja, kes toetas oma õde Luxi, kui ta avalikustas oma transsoolisuse. 
Tema lähedased sõbrad on kolleegid Sarah Paulson ja Oscar Isaac. Pascal on öelnud, et ta on agnostik ja liberaal.
Hea ja kurja tundmise puu

 
Hea ja kurja tundmise puu (heebrea keeles ‏עֵץ הַדַּעַת טוֹב וָרָע‏ "ets hada'at tov va ra", vanakreeka keeles ξύλον τοῦ εἰδέναι γνωστὸν καλοῦ καὶ πονηροῦ, ladina keeles "lignum sapientiae boni et mali") on 1. Moosese raamatu järgi eriline puu, mille Jumal laskis tõusta Eedeni aia keskele elupuu kõrvale. See sümboliseerib võimet teadlikult eristada head ja kurja.
Piiblis.
1. Moosese raamat ütleb: "Ja Issand Jumal laskis maast tõusta kõiksugu puid, mis olid armsad pealtnäha ja millest oli hea süüa, ja elupuu keset aeda, ning hea ja kurja tundmise puu." (2:9)
Pattulangemine.
Hea ja kurja tundmise puu on 1. Moosese raamatu 3. peatükis kirjeldatud pattulangemise süžee keskmes. Jumal hoiatas esimest inimest Aadamat, et hea ja kurja tundmise puu viljade söömine toob kaasa surma: "aga hea ja kurja tundmise puust sa ei tohi süüa, sest päeval, mil sa sellest sööd, pead sa surma surema!"" (2:17) Aadama küljeluust loodud Eeva (2:22) sõi pärast vestlust maoga keelatud vilja ja andis seda Aadamale süüa. Keelu rikkumise ja patukahetsusest keeldumise tagajärgedeks said looduse ja inimese rikutus, paradiisist väljaajamine, elupuule ligipääsu kaotamine ja surm.
Tõlgendus judaismis.
Judaismi järgi kehtis keeld hea ja kurja tundmise puu vilju süüa ainult hingamispäevani. Kui Aadam ja Eeva oleks oodanud ning söönud sellest puust alles sabatil, oleks neil olnud hinge jõudu, et eristada head ja kurja isegi iseenda sees. 
Zohari raamatu järgi olid elupuu ning hea ja kurja tundmise puu täielikus harmoonias, kuni tuli Aadam ja need lahutas, pannes aluse kurjale, mis kätkes hea ja kurja tundmise puu sees.
Midraš Breshit Raba 15:7 toob ära versioonid puu ja selle viljade kohta. 
Tõlgendus kristluses.
Ephraim Süürlase järgi oli hea ja kurja tundmise puu Jumal ise ning selle viljad armulaud. Ephraim Süürlase ja Gregorios Jumalasõnaõpetaja (Gregorios Nazianzosest) järgi oli söömiskeeld ajutine, kuni inimene muundab end Jumala kujust Jumala sarnasuseks.
Maximos Usutunnistaja nimetab hea ja kurja tundmise puud, mille vilju Jumal inimesel ajutiselt süüa keelas, keha tundeks.
Läänekristluse traditsioonis kujutatakse hea ja kurja tundmise puud ladina sõnade "malum" 'kuri' ja "malum" 'õun' sarnasuse alusel õunapuuna. Vanakreeka mütoloogias on selle analoog tüliõun.
Chippendales

Chippendales on meestest koosnev USA striptiisitrupp. Nad kasutavad iseloomulikku kostüümi, paljal ülakehal kantakse kikilipsu, kraed ja mansette.
Chippendales asutati 1979. aastal ja oli esimene ainult meestest koosnev striptiisitrupp, mis esines peamiselt naissoost publikule.
Trupp esitab Broadway stiilis burleskietendusi üle maailma. Lisaks pakub oma intellektuaalomandit litsentsi valitud tarbekaupadele, alates rõivastest ja aksessuaaridest kuni mänguautomaatide ja videomängudeni. Chippendales esineb Las Vegase Rio All Suite Hotel and Casino teatris ja salongis, mis on spetsiaalselt nende jaoks ehitatud. Trupp käib ringreisidel üle maailma ning on korduvalt Eestit külastanud.
Ajalugu.
Chippendalesi asutas Indias sündinud Somen "Steve" Banerjee. 1975. aastal ostis Banerjee tegevuse lõpetanud baari Los Angeleses ja püüdis erinevate ärisuundadega edu saavutada. 1979. aastal pani Banerjee baarile uue nime "Chippendale's" ja hakkas korraldama naistele striptiisiõhtuid, millest sai suur hitt. Nimi pandi 18. sajandi tuntud Chippendale'i mööblistiili järgi, et nimele maitsekust lisada.
Banerjee avas seejärel klubid New Yorgis, Dallases ja Denveris ning kolm tema truppi käisid ringreisil USA-s ja Euroopas.
Peagi hakkasid teised sarnaseid ööklubisid looma ning Banerjee püüdis konkurente tõrjuda, üritades neist vähemalt kolm maha põletada.
1987. aastal palkas Banerjee palgamõrvaks tuttava Ray Coloni, et tappa oma äripartner ja koreograaf Nick De Noia. Ta kavandas lisaks veel kahe endise äripartneri tapmist. Banerjee vahistati 1993. aastal palgamõrva, väljapressimise ja süütamiskatse eest, mille eest ta mõisteti 26 aastaks vangi. Aasta hiljem poos ta end vanglas üles.
Külli Prillop

Külli Prillop (sündinud 24. novembril 1974) on eesti keeleteadlane.
Haridus.
Prillop lõpetas 2000. aastal Tartu Ülikooli eesti keele erialal. Ta õppis eriprogrammi järgi arvutilingvistikat ning lisaerialana rahvuslikku käsitööd. 2011. aastal kaitses ta Tartu Ülikoolis doktorikraadi väitekirjaga "Optimaalsusteoreetiline käsitlus eesti keele fonoloogilisest kujunemisest".
Teadustöö.
Külli Prillop alustas teadustööga Tartu Ülikooli vana kirjakeele uurimisrühma juures 1996. aastal. Tema esimesteks ülesanneteks olid poolautomaatse märgendustarkvara arendamine ning osalemine 17. sajandi algusest pärit Georg Mülleri jutluste sõnastiku koostamisel.
Alates 2020. aastast koostab Prillop vana kirjakeele sõnastikku.
Külli Prillop on tegelenud ka teoreetilise fonoloogiaga, uurinud fonoloogiliste protsesside kombinatoorikat ning kirjeldanud eesti keele välteid ja nende ajaloolist kujunemist teoreetilise fonoloogia raamistikus.
Lisaks on ta osalenud keelelise subjektiivsuse ja intersubjektiivsuse uurimise töörühmas.&lt;ref name="S/IS"&gt;Subjektiivsus ja intersubjektiivsus eesti keele registrites ja tekstiliikides, Töörühm. Vaadatud 28.12.2022&lt;/ref&gt;
Lingvistikavõistlused.
Külli Prillop kuulub Eesti lingvistikaolümpiaadi žüriisse. Ta on koostanud Eesti lingvistikaolümpiaadidele üle 30 ülesande (sh alamblaki, berberi, bituri, kokota, maoori, suahiili, tamili, algläänemeresoome jpt keelte kohta). Külli Prillop koostab ülesandeid ka põhikooliõpilastele mõeldud keeleviktoriinide "Kiil" ja "Salakeel" jaoks.
Krevald

Krevald on perekonnanimi.
Statistika.
2022. aasta 1. jaanuari seisuga oli Eestis perekonnanimi Krevald 47 inimesel: 22 mehel ja 25 naisel. Perekonnanimede levikult oli Krevald meeste puhul 5554. kohal ja naiste puhul 5293. kohal. Perekonnanime Krevald kandja oli keskmiselt 42 aasta vanune. Krevald oli levinuim Võru maakonnas, kus seda nime kandis maakonna 10 000 elaniku kohta 2,58.
Nimede eestistamise käigus loobuti aastatel 1935–1939 nimest Krevald 8 korral. Uuteks nimedeks võeti Kalvet, Kuusmets ja Kiviloog kahel korral ning Kraav ja Kaara ühel juhul.
Lazdona 1

Lazdona 1 (ka Lazdona) on küla ("mazciems") Lätis Madona piirkonnas Prauliena vallas.
Lazdona 1 asub valla lääneosas Riiast 173 kilomeetri kaugusel Lazdona järve kaldal. Selle ümbruskonda jäävad veel väiksemad järved Timsenis ja Sakārnis.
Sisuliselt on tegemist Lazdona küla Prauliena valda jääva osaga. Sinna jäävad bussipeatused Lazdona 1 ja Lazdona 2.
Mathías Olivera

Mathías Olivera Miramontes (sündinud 31. oktoobril 1997 Montevideos) on Uruguay jalgpallur, kes mängib vasakkaitsjana Itaalia kõrgliigaklubis Napoli ja Uruguay jalgpallikoondises.
Ta alustas klubikarjääri Uruguay klubis Nacional, debüteerides klubi põhimeeskonnas 2016. aastal.
2017. aasta augustis sõlmis ta kuueaastase lepingu Hispaania kõrgliigaklubiga Getafe. Hooaja 2018/19 esimeses pooles oli ta laenul Hispaania esiliigaklubis Albacete.
2022. aasta mais sõlmis ta kolmeaastase lepingu Napoliga.
2017. aastal tuli Olivera Uruguay kuni 20-aastaste koondisega Lõuna-Ameerika omavanuste meistriks. Uruguay jalgpallikoondises tegi ta debüüdi 27. jaanuaril 2022 MM-i valikmängus Paraguay vastu. Ta kuulub Uruguay koondisse 2022. aasta maailmameistrivõistlustel.
Jaunlazdona

Jaunlazdona on küla ("mazciems") Lätis Madona piirkonnas Lazdona vallas.
Jaunlazdona asub valla kirdeosas merepinnast 160 meetri kõrgusel Madona linna piiril. Küla jääb valla keskusest Lazdonast 6,5 ja Riiast 169 kilomeetri kaugusele. Külas on Jaunlazdona ja Ruļļi bussipeatus.
Jaunlazdona rajati endise Kujmuiža mõisa ("Kujen") keskuse juurde Jaunlazdona külanõukogu halduskeskuseks. Asula ehitati välja 1960. aastatel kui Madona linnuvabriku töölisasula. Külast lõunas Smecere nõmmel on biatlonirada ja Madona BMX-rattarada. Sealset spordikeskust teenindab Sporta bāze bussipeatus.
Looduskaitse all on tammed ümbermõõduga 6,2 ja 4,12 meetrit.
Sergio Rochet

Sergio Ramón Rochet Álvarez (sündinud 23. märtsil 1993 Nueva Palmiras) on Uruguay jalgpallur, kes mängib väravavahina Brasiilia kõrgliigaklubis Internacional ja Uruguay jalgpallikoondises.
Ta hakkas jalgpalli mängima Uruguay klubis Danubio, kuid selle põhimeeskonnas ta debüüti ei teinud.
2014. aasta aprillis läks ta testimisele Hollandi kõrgliigaklubisse Alkmaari AZ, kellega sõlmis järgmisel kuul lepingu. Klubi meeskonnas debüteeris ta Hollandi kõrgliigas 2014/15. Hooajal 2015/16 kerkis Rochet esimeseks valikuks AZ-i väravavahi kohale.
Aastatel 2017–2019 mängis Rochet Türgi kõrgliigaklubis Sivasspor. Seejärel naasis ta Uruguaysse, kui sõlmis lepingu Nacionaliga. Nacionaliga tuli ta Uruguay meistriks aastatel 2019, 2020 ja 2022.
2023. aasta juulis sõlmis ta kahe ja poole aasta pikkuse lepingu Internacionaliga.
Uruguay jalgpallikoondises tegi Rochet debüüdi 27. jaanuaril 2022 MM-i valikmängus Paraguay vastu. Juba aasta varem oli ta olnud Uruguay varuväravavaht Copa Américal.
Sveļmi

Sveļmi on küla ("mazciems") Lätis Madona piirkonnas Liezēre vallas.
Sveļmi asub valla idaosas. Cērpi muinaskalmed ehk Kaseküngas ja Cērpi keskaegne kalmistu ehk Marjaküngas on muinsusmälestistena regionaalse kaitse all. 
Aastal 2007 oli külas 10 elanikku.
Jaunāmuiža (Liezēre vald)

Jaunāmuiža on küla ("mazciems") Lätis Madona piirkonnas Liezēre vallas.
Jaunāmuiža asub valla edelaosas ja jääb Riiast 130 kilomeetri kaugusele.
Kalnakrogs

Kalnakrogs on küla ("mazciems") Lätis Madona piirkonnas Liezēre vallas.
Kalnakrogs asub valla loodeosas. Küla jääb valla keskusest Liezērest 8, piirkonna keskusest Madonast 30 ja Riiast 136 kilomeetri kaugusele. Kalnakrogs jääb 271 meetri kõrguse Klētskalnsi mäe jalamile, asudes merepinnast 255 meetri kõrgusel. Nii on tegemist ühe kõrgeima asukohaga asulaga Lätis.
Külas on Mēdzūla raamatukogu. Sinna jääb Kalnakrogsi bussipeatus.
Kim Seung-gyu

Kim Seung-gyu (korea keeles 김승규; sündinud 30. septembril 1990 Ulsanis) on Lõuna-Korea jalgpallur, kes mängib väravavahina Saudi Araabia kõrgliigaklubis Al Shabab.
Ta alustas klubikarjääri Lõuna-Korea klubis Ulsan Hyundai, debüteerides Lõuna-Korea kõrgliigas 2008. aastal. Klubi esiväravavahiks kerkis ta 2013. aastal. Samal aastal valiti Kim ka Lõuna-Korea liigahooaja sümboolsesse koosseisu.
Aastatel 2016–2019 mängis ta Jaapani kõrgliigaklubis Vissel Kobe. Seejärel naasis ta lühikeseks ajaks Ulsan Hyundai. Aastatel 2020–2022 oli ta Jaapani kõrgliigaklubi Kashiwa Reysoli väravavaht.
2022. aasta juulis sõlmis ta kolmeaastase lepingu Al Shababiga.
Lõuna-Korea jalgpallikoondises debüteeris Kim 14. augustil 2013 mängus Peruu vastu. Ta on kuulunud Lõuna-Korea koondisse kolmedel maailmameistrivõistlustel (2014, 2018 ja 2022) ning kahtedel Aasia meistrivõistlustel (2015 ja 2019). 2014. aasta Aasia mängudel võitis ta Lõuna-Korea võistkonnaga kuldmedali.
Ozoli (Liezēre vald)

Ozoli on küla ("ciems") Lätis Madona piirkonnas Liezēre vallas.
Ozoli asub valla keskosas merepinnast 220 meetri kõrgusel Dziļūkste ja Sieži järvede kaldal. Küla jääb valla keskusest Liezērest 4, piirkonna keskusest Madonast 21 ja Riiast 146 kilomeetri kaugusele. 
Külas on Liezēre põhikool. Sinna jääb Ozoli bussipeatus.
Ozoli on kujunenud endise Ozolamuiža mõisa ("Eckhof") keskuse juurde. Nõukogude perioodil ehitati see välja kui Liezēre sovhoosi keskasula. Seal asuvad Ozolmuiža muinaskalmed on muinsusmälestistena regionaalse kaitse all.
Slieķi (Liezēre vald)

Slieķi on küla ("mazciems") Lätis Madona piirkonnas Liezēre vallas.
Slieķi asub valla loodeosas.
Bukas (Liezēre vald)

Bukas on küla ("mazciems") Lätis Madona piirkonnas Liezēre vallas.
Bukas asub valla keskosas Cilmija jõe kaldal. Sinna jääb Bukase bussipeatus.
Aastal 2007 oli külas 15 elanikku.
Celmi (Liezēre vald)

Celmi on küla ("mazciems") Lätis Madona piirkonnas Liezēre vallas.
Celmi asub valla loodeosas Klētskalnsi mäe jalamil.
Dzeņi (Liezēre vald)

Dzeņi on küla ("mazciems") Lätis Madona piirkonnas Liezēre vallas.
Dzeņi asub valla idaosas. Dzeņi muinaskalmed on muinsusmälestistena regionaalse kaitse all.
Aastal 2007 oli külas 13 elanikku.
Makaagi selfi autoriõiguste vaidlus

Makaagi selfi autoriõiguste vaidlused toimusid aastatel 2011–2018 seoses piltidega, mis tehti Suurbritannia fotograafi David Slateri aparaadiga, kuid mille päästiku vallandas Narutoks hüütav tuttmakaak. Vaidluse teine osapool oli Wikimedia Foundation ja selle failihoidla Wikimedia Commons, kus pildid pärast ajakirjanduses ilmumist avalikkusele kättesaadavaks tehti, hiljem lisandus loomakaitseorganisatsioon PETA.
Argumendid.
Slater leidis, et autoriõigused kuuluvad temale, kuna reisides 2008. aastal Indoneesiasse, sõbrunedes makaakide rühmaga ning sättides kaamera paika lõi ta olukorra, kus loomadel oli võimalik endast pilti teha. Wikimedia Foundation keeldus Wikimedia Commonsist pilte kustutamast põhimõttel, et autoriõigused kuuluvad pildi loojale, aga kuna pildistaja pole inimene, kellele ei saa autoriõigusi omistada, on pildid järelikult vabaks kasutamiseks (ing k "public domain").
Loomakaitseorganisatsioon PETA aga püüdis saavutada juriidilist pretsedenti, mille kohaselt loomadele saavad autoriõigused ning andis Slateri 2015. aastal kohtusse, nõudes piltidega teenitud tulu annetamist makaakide kaitseks. Esimeses astmes PETA-le õigust ei antud ning organisatsioon kaebas otsuse edasi ja 2018. aastal jõudis kohus otsusele, et loomale ei saa autoriõigused kuuluda.
Kurmi (Liezēre vald)

Kurmi on küla ("mazciems") Lätis Madona piirkonnas Liezēre vallas.
Kurmi asub valla idaosas. Sinna jääb Silakurmi bussipeatus. 
Piekalneskurmi keskaegne kalmistu on muinsusmälestisena regionaalse kaitse all.
Aastal 2007 oli külas 8 elanikku.
Kurmi (Dzērbene vald)

Kurmi (ka Kurmji) on küla ("mazciems") Lätis Cēsise piirkonnas Dzērbene vallas. 
Küla asub valla kaguosas Koiva jõe kaldal. Aastail 2009–2021 kuulus küla Vecpiebalga piirkonda. Külas on Kurmji bussipeatus.
Miķelēni (Liezēre vald)

Miķelēni on küla ("mazciems") Lätis Madona piirkonnas Liezēre vallas.
Miķelēni asub valla idaosas. Sinna jääb Stukulese bussipeatus. 
Lejasstukuļese muinaskalmed on muinsusmälestistena regionaalse kaitse all. Looduskaitse all on külas kasvav tamm ümbermõõduga 4,22 meetrit.
Tīrumskanuļi

Tīrumskanuļi on küla ("mazciems") Lätis Madona piirkonnas Liezēre vallas.
Tīrumskanuļi asub valla idaosas. Sinna jääb Skanuļi bussipeatus.
Aastal 2007 oli külas 17 elanikku.
Tošpavāri

Tošpavāri on küla ("mazciems") Lätis Madona piirkonnas Liezēre vallas.
Tošpavāri asub valla kirdeosas.
Aastal 2007 oli külas 10 elanikku.
Jung Woo-young

Jung Woo-young (korea keeles 정우영; sündinud 14. detsembril 1989 Ulsanis) on Lõuna-Korea jalgpallur, kes mängib kaitsva poolkaitsjana Katari kõrgliigaklubis Al-Sadd ja Lõuna-Korea jalgpallikoondises.
2011. aastal debüteeris ta Jaapani esiliigaklubis Kyoto Sanga. Jaapani kõrgliigas mängis ta esmakordselt 2013. aastal Júbilo Iwata meeskonnas. Aastatel 2014–2015 mängis ta Jaapani kõrgliigaklubis Vissel Kobe. Aastatel 2016–2017 mängis Jung Hiina kõrgliigaklubis Chongqing Lifan. 2018. aastal mängis ta lühikest aega taas Vissel Kobes. Alates hooajast 2018/19 mängib ta Al-Saddis. Al-Saddiga on ta tulnud Katari meistriks kolm korda.
2012. aasta suveolümpiamängude jalgpalliturniiril võitis Jung Lõuna-Korea olümpiameeskonnaga pronksmedali. Lõuna-Korea jalgpallikoondises debüteeris Jung 11. juunil 2015 sõprusmängus Araabia Ühendemiraatide vastu. Koondiskarjääri esimese värava lõi ta 16. detsembril 2017 Ida-Aasia meistrivõistluste mängus Jaapani vastu. Ta on kuulunud Lõuna-Korea koondisse 2018. ja 2022. aasta maailmameistrivõistlustel ning 2019. aasta Aasia meistrivõistlustel.
Sölk

Sölk on alates 2015. aastast vald ("Gemeinde") Austrias Steiermargi liidumaal Liezeni ringkonnas.
See loodi Steiermargi vallareformi osana 2014. aasta lõpul, kui ühendati endised iseseisvad vallad Großsölk, Kleinsölk ja Sankt Nikolai im Sölktal.
Sankt Nikolai im Sölktali vald esitas konstitutsioonikohtule ühinemise vastu kaebuse, kuid see ei läinud läbi.
Sölki vald on pindalalt Steiermargi suuruselt kolmas vald (Mariazelli ja Admonti järel).
Sölki valla territooriumi, need on Sölkbachide Talung ja selle kaks ülemjooksu (Großsölkbachi ja Kleinsölkbachi ojad), nimetatakse koos Sölktali orgudeks. Need hargnevad Stein an der Ennsis Ennstal orust Gröbmingi suunas ja moodustavad keskse sisselõike Niedere Tauernisse. Eriti Großsölktali org, mis viib Sölkpassile, mis eraldab Schladming Tauernit läänes Rottenmanni ja Wölz Tauerniga idas. Muidu kutsutakse seda siin piirkonnas Sölki Alpide mõlemal pool kahte Sölktali.
Patricia Kaas

Patricia Kaas (sündinud 5. detsembril 1966 Forbachis) on prantsuse laulja ja näitleja. 
Ta esindas Prantsusmaad 2009. aasta Eurovisiooni lauluvõistlusel, mis toimus Moskvas.
Dzeņumuiža

Dzeņumuiža on küla ("mazciems") Lätis Madona piirkonnas Liezēre vallas.
Dzeņumuiža asub valla kirdeosas Kuja jõe kaldal. Dzeņi muinaskalmed on muinsusmälestistena regionaalse kaitse all.
Aastal 2007 oli külas 10 elanikku.
Reiņi

Reiņi on küla ("mazciems") Lätis Madona piirkonnas Liezēre vallas.
Reiņi asub valla kirdeosas.
Aastal 2007 oli külas 6 elanikku.
Blākaiņi

Blākaiņi on küla ("mazciems") Lätis Madona piirkonnas Liezēre vallas.
Blākaiņi asub valla keskosas.
Aastal 2007 oli külas 16 elanikku.
Kaupiņēni

Kaupiņēni on endine küla ("mazciems") Lätis Madona piirkonnas Liezēre vallas.
Kaupiņēni asus valla keskosas.
Vanja Milinković-Savić

Vanja Milinković-Savić (serbia kirillitsas Вања Милинковић-Савић; sündinud 20. veebruaril 1997 Ourenses) on Hispaanias sündinud Serbia jalgpallur, kes mängib väravavahina Itaalia kõrgliigaklubis ja Serbia jalgpallikoondises.
Aastatel 2006–2014 kuulus ta Serbia klubi Vojvodina noorteakadeemiasse. 2014. aasta mais sõlmis ta lepingu Inglismaa klubiga Manchester United, kuid ei saanud Inglismaal mängimiseks tööluba. Seetõttu naasis ta laenulepingu alusel Vojvodinasse ning 2014. aastal debüüdi Serbia kõrgliigas.
2016. aasta jaanuaris liitus ta Poola kõrgliigaklubiga Gdański Lechia.
2017. aasta juulis liitus ta Torinoga. Torinost on ta olnud laenul hooajal 2018/19 Itaalia kõrgliigaklubis SPAL ja Itaalia esiliigaklubis Ascoli ning hooajal 2019/20 Belgia kõrgliigaklubis Standard Liège. Hooajal 2021/22 kerkis Milinković-Savić Torinos esiväravavahi kohale.
2015. aastal tuli Milinković-Savić Serbia kuni 20-aastaste koondisega juunioride maailmameistriks. Serbia jalgpallikoondises tegi ta debüüdi 11. novembril 2021 sõprusmängus Katari vastu. Ta kuulub Serbia koondisse 2022. aasta maailmameistrivõistlustel.
Tema vanem vend Sergej Milinković-Savić on samuti jalgpallur.
Virgabaļi

Virgabaļi on küla ("mazciems") Lätis Madona piirkonnas Liezēre vallas.
Virgabaļi asub valla keskosas. Looduskaitse all on külas asuv kuivanud tamm.
Aastal 2007 oli külas 9 elanikku.
Grūslēni

Grūslēni on küla ("mazciems") Lätis Madona piirkonnas Liezēre vallas.
Grūslēni asub valla keskosas Kuja jõe kaldal.
Lielstāpeles

Lielstāpeles on küla ("mazciems") Lätis Madona piirkonnas Liezēre vallas.
Lielstāpeles asub valla kaguosas Ogrīte jõe kaldal.
Sveiļi

Sveiļi on endine küla ("mazciems") Lätis Madona piirkonnas Liezēre vallas.
Sveiļi asus valla kaguosas. Selle aladele jääb Sveiļi bussipeatus.
Ruļmurēni

Ruļmurēni on küla ("mazciems") Lätis Madona piirkonnas Liezēre vallas.
Ruļmurēni asub valla lõunaosas Ogre jõe ja Dziļūkste järve kaldal.
Šķētes

Šķētes on küla ("mazciems") Lätis Madona piirkonnas Liezēre vallas.
Šķētes asub valla keskosas. Sinna jääb Lielaiskalnsi bussipeatus.
Aastal 2007 oli külas alla seitsme elaniku.
Gulbēre

Gulbēre (vanasti ka "Gulbēris") on küla ("mazciems") Lätis Madona piirkonnas Liezēre vallas.
Küla asub valla keskosas Gulbērise järve kaldal. Sinna jääb Gulbēre bussipeatus. Nüüdisaegne asula on kujunenud endisaegse Gulbērise mõisa ("Gulbern") keskuse juurde.
Gulbēre muinaskalmed on muinsusmälestistena regionaalse kaitse all.
Aastal 2007 oli külas alla 10 elaniku.
Ehsan Hajsafi

Ehsan Hajsafi (pärsia keelees احسان حاج‌صفی; sündinud 25. veebruaril 1990 Kashanis) on Iraani jalgpallur, kes mängib vasakkaitsja või poolkaitsjana Kreeka kõrgliigaklubis Ateena AEK ja Iraani jalgpallikoondises.
Ta alustas klubikarjääri Iraani klubis Sepahan, debüteerides Iraani kõrgliigas hooajal 2006/07. Hooajal 2007/08 valiti Hajsafi Iraani kõrgliiga hooaja parimaks noormängijaks. Sepahaniga tuli ta Iraani meistriks aastatel 2010, 2011 ja 2015. Aastatel 2011–2012 oli ta laenul teises Iraani kõrgliigaklubis, Tractoris. Hooaegadel 2009–10, 2011–12 ja 2016–17 oli Hajsafi Iraani kõrgliigas enim väravasööte andnud mängija. Hooaegadel 2009/10 ja 2011/12 valiti ta lisaks liigahooaja parimaks kaitsemängijaks.
2015. aasta augustis sõlmis ta kaheaastase lepingu Saksamaa esiliigaklubis FSV Frankfurt. Hooajal 2016/17 mängis ta taas Sepahanis. 2017. aasta juunis sõlmis ta lepingu Kreeka kõrgliigaklubiga Paniónios. Hooaja 2017/18 teises pooles mängis ta Kreeka suurklubis Olympiakós. Aastatel 2018–2021 mängis ta taas Tractoris ning hooaja 2020/21 teises pooles Sepahanis.
2021. aasta augustis sõlmis ta lepingu Ateena AEK-ga.
Iraani jalgpallikoondises debüteeris Hajsafi 25. mail 2008 sõprusmängus Sambia vastu. Koondisekarjääri esimese värava lõi ta sama aasta 11. augustil Lääne-Aasia riikide meistrivõistlustel Katari vastu. Ta on kuulunud Iraani koondisse kolmedel maailmameistrivõistlustel (2014, 2018 ja 2022) ning kolmedel Aasia meistrivõistlustel (2011, 2015 ja 2019).
Vakkseen

Vakkseen ("Cyathus") on šampinjonilaadsete seltsi kuuluv perekond seeni.
Pesaseen

Pesaseen ("Nidularia") on šampinjonilaadsete seltsi kuuluv perekond seeni.
Krépin Diatta

Krépin Diatta (sündinud 25. veebruaril 1999 Dakaris) on Senegali jalgpallur, kes mängib äärepoolkaitsjana Prantsusmaa kõrgliigaklubis Monaco ja Senegali jalgpallikoondises.
Ta hakkas jalgpalli mängima Senegalis Dakaris asuvas Oslo jalgpalliakadeemias. 2017. aasta veebruaris sõlmis ta nelja-aastase lepingu Norra kõrgliigaklubiga Sarpsborg. Norra kõrgliigas debüteeris ta sama aasta aprillis. Norra kõrgliigas lõi ta esimese värava 13. augustil 2017 mängus Kristiansundi vastu. 2017. aasta Norra karikavõistlustel lõi Diatta viis väravat. Samal aastal jõudis ta Sarpsborgiga Norra karikavõistluste finaali, kus kaotati Lillestrømile tulemusega 2:3.
2018. aasta jaanuaris sõlmis Diatta nelja ja poole aasta pikkuse lepingu Belgia kõrgliigaklubiga Club Brugge. Belgia kõrgliigas debüteeris ta 2018. aasta aprillis. Belgia kõrgliigas lõi ta esimese värava 10. märtsil 2019 mängus Eupeni vastu. Hooajal 2019/20 lõi Diatta Belgia kõrgliigas kuus väravat. Järgmisel hooajal lõi ta 19 mänguga koguni juba kümme väravat. Aastatel 2018 ja 2020 tuli ta Bruggega Belgia meistriks.
2021. aasta jaanuaris sõlmis ta nelja-aastase lepingu Monacoga.
Senegali jalgpallikoondises debüteeris Diatta 23. märtsil 2019 Aafrika rahvaste karikavõistluste valikmängus Madagaskari vastu. 2019. aasta Aafrika rahvaste karikavõistluste esimeses alagrupimängus lõi ta värava Tansaania vastu ning Diatta valiti mängu parimaks mängijaks. Senegal jõudis lõpuks finaali, kus kaotati Alžeeriale. Diatta valiti turniiri parimaks noormängijaks.
Tõlvharik

Tõlvharik ("Clavariadelphus") on kandseente perekond.
Ziedaiņi

Ziedaiņi on küla ("mazciems") Lätis Madona piirkonnas Liezēre vallas.
Ziedaiņi asub valla keskosas.
Aastal 2007 oli külas 7 elanikku.
Grotūži

Grotūži on küla ("mazciems") Lätis Madona piirkonnas Liezēre vallas.
Grotūži asub valla loodeosas. Küla on tekkinud endise Grotūži mõisa keskuse juurde.
Kravažas

Kravažas on endine küla ("mazciems") Lätis Madona piirkonnas Liezēre vallas.
Kravažas asus valla loodeosas Ilzēni järve ääres.
Telvieši

Telvieši on küla ("mazciems") Lätis Madona piirkonnas Liezēre vallas.
Telvieši asub valla loodeosas.
Teun Koopmeiners

Teun Koopmeiners (sündinud 28. veebruaril 1998 Castricumis) on Hollandi jalgpallur, kes mängib poolkaitsjana Itaalia kõrgliigaklubis Atalanta ja Hollandi jalgpallikoondises.
2009. aastal liitus ta Hollandi klubi Alkmaari AZ-i noorteakadeemiaga. Klubi põhimeeskonnas debüteeris ta 2017. aasta oktoobris. Hooajal 2018/19 lõi Koopmeiners Hollandi kõrgliigas kaheksa väravat. Järgmisel hooajal lõi ta kokku 16 väravat, millest 11 Hollandi kõrgliigas. Hooajal 2020/21 lõi ta Hollandi kõrgliigas 15 väravat.
2021. aasta augustis siirdus ta 12 miljoni euro eest Atalantasse. Itaalia kõrgliigas lõi ta esimese värava 30. novembril 2021 mängus Venezia vastu. Debüüthooajal jäi tema arvele Itaalia kõrgliigas neli väravat. 1. septembril 2022 tegi ta 3:1 võidumängus Torino vastu kübaratriki; kolmest väravast kaks sündisid penaltitest.
Hollandi jalgpallikoondises debüteeris Koopmeiners 7. oktoobril 2020 sõprusmängus Mehhiko vastu. Koondisekarjääri esimese värava lõi ta 8. juunil 2022 UEFA Rahvuste Liiga mängus Walesi vastu. Ta on kuulunud Hollandi koondisse 2021. aasta Euroopa meistrivõistlustel ja 2022. aasta maailmameistrivõistlustel.
Krepšēni

Krepšēni on küla ("mazciems") Lätis Madona piirkonnas Liezēre vallas.
Krepšēni asub valla loodeosas.
Skanuļi

Skanuļi on küla ("mazciems") Lätis Madona piirkonnas Liezēre vallas.
Skanuļi asub valla põhjaosas Aiša jõe kaldal.
Anckani

Anckani on küla ("mazciems") Lätis Madona piirkonnas Liezēre vallas.
Anckani asub valla keskosas Sezērise järve kaldal. Sinna jääb Antskalni bussipeatus.
Namdari

Namdari on küla ("mazciems") Lätis Madona piirkonnas Liezēre vallas.
Namdari asub valla keskosas. Sinna jääb Namdari bussipeatus.
Ūdri

Ūdri on küla ("mazciems") Lätis Madona piirkonnas Liezēre vallas.
Ūdri asub valla kirdeosas.
Aastal 2007 oli külas 6 elanikku.
Artomyces

Artomyces on kandseente hõimkonna "Agaricomycetes" klassi kuuluv perekond seeni.
Zelgauska

Zelgauska on küla ("mazciems") Lätis Madona piirkonnas Arona vallas.
Zelgauska asub valla lõunaosas merepinnast 175 meetri kõrgusel Arona jõe kaldal. Asula jääb valla keskusest Kusast 4,5, piirkonna keskusest Madonast 8 ja Riiast 160 kilomeetri kaugusele.
Zelgauskas asub Arona raamatukogu. Sinna jääb Zelgauska bussipeatus, seal on ka põhikool.
Zelgauska on tekkinud endise Zelgauska mõisa keskuse juurde. Küla oli kunagise Grosdona valla halduskeskuseks.
Küla jääb osaliselt Vestiena maastikukaitsealale.
Aastal 2007 oli külas 17 elanikku.
Oszczów

Oszczów on küla Poolas Lublini vojevoodkonnas Hrubieszówi maakonnas Dołhobyczówi vallas. Oszczów asub Ukraina piirist ligikaudu kahe ja poole kilomeetri kaugusel.
Oszczówi on esmamainitud 15. sajandi alguses.
Ercole Ferrata

Ercole Ferrata (1610 Como – 10. juuli 1686 Rooma) oli barokiajastu itaalia skulptor.
Elulugu.
Ercole Ferrata kuulus 1637. aastal Napoli skulptorite gildi. 1646. aasta kolis Ferrata Rooma, tema õpetajad olid Gian Lorenzo Bernini ja Alessandro Algardi. Pärast Algardi surma jätkas Ferrata tema lõpetamata tööd "Vision of Saint Nicholas" San Nicola da Tolentino agli Orti Sallustiani kirikus. Vaatamata Bernini mõjule esindas Ferrata Algardiga sarnast kõrgrenessansi suunda. 
Algardi surma järel avas Ferrata oma töökoja ning hakkas õpetama uue põlvkonna skulptoreid, näiteks Francesco Aprile ja Michele Maglia. Skulptorite käe all valmisid Roomas Gesù e Maria kiriku monumendid. 
Looming.
Ferrata esimesed märkimisväärsed teosed (marmorist kaunistused ja pilastrid) pärinevad 1647. aastast ja asuvad Rooma Peetri kirikus.
"Püha Agnese tulesurm".
Sant' Agnese in Agone kirikus on Ferrata tuntuim skulptuur “Püha Agnese tulesurm” ("Martyrdom of St Agnes on the Pyre"""). Skulptuuri valmimine jäi vahemikku 1660–1664. Teos asub transeptist paremal paikneval altaris. 
"Püha Agnese tulesurm" on klassitsistliku kompositsiooniga. Püha Agnese kleidi voldid hoiavad figuuri tugevana. Skulptuuri nägu väljendab piinade ootust. Lendlev kangatükk viitab Bernini loomingule.
Sant' Agnese in Agone kirikus on veelgi Ferrata loomingut, näiteks Leonardo Retti lõpetatud marmorreljeef "Püha Emerentina kividega surnuks loopimine". Ka kiriku võlvil olevad stukk-laekaunistused on Ferrata tehtud.
San Nicola da Tolentino agli Orti Sallustiani kiriku skulptuurid.
San Nicola da Tolentino agli Orti Sallustiani kirikus on Ferrata skulptuur "Madonna lapsega, püha Augustinuse ja püha Monicaga püha leiba pakkumas Tolentino pühale Nikolausile". 
Kiriku püharuumis (ing "sanctuary") asub marmorist "Igavese Isa" reljeef, mis on segmentfrontooni küljes. Selle ümber asub teine segmentfrontoon, kuhu toetuvad kaks Francesco Baratta inglit. Kiriku külgkabelis asub Ferrata "Püha Joosepi" skulptuur. Joosepile pühitsetud kabeli nišis valmis mälestusmärkide paar Giuseppe ja Nicola Oreggist.
Santa Maria del Popolo kiriku skulptuurid.
Aastatel 1652–1655 tegutses Ferrata koos Berniniga Santa Maria del Popolo basiilika teises kabelis. Seal asub skulptuur "St Catherine of Siena", mis valmis Paavst Alexander VII tellitud restaureerimisprojekti raames. Ferrata ja Bernini säilitasid ja moderniseerisid Raffaeli loomingut. Lisaks on kabeli kupli küljel stukk-kaunistused samuti Ferrata töö.
Sant'Agostino basiilika Roomas.
Sant'Agostino basiilikast võib leida Ferrata õpilase alustatud skulptuuri "Villanova püha Toomas", mille Ferrata 1667. aastal lõpetas.
Teoste autorsus.
Ferrata teoste nimekiri pole täielik. Põhjus peitub selles, et tellimustööde abistamisel ja mõne teise kunstniku töö lõpetamisel, on nimed segamini läinud. Tuntuim näide on "Elevant ja obelisk", mis on valminud Bernini visandi järgi.
Lode (Arona vald)

Lode on küla ("mazciems") Lätis Madona piirkonnas Arona vallas.
Lode asub valla keskosas merepinnast 205 meetri kõrgusel Arona jõe kaldal. Asula jääb valla keskusest Kusast 2, piirkonna keskusest Madonast 10 ja Riiast 153 kilomeetri kaugusele. Sinna jääb Lode bussipeatus.
Lode on tekkinud endise Lode mõisa keskuse juurde. Küla oli kunagise Kusa valla halduskeskuseks.
Küla jääb osaliselt Vestiena maastikukaitsealale.
Aastal 2007 oli külas 6 elanikku.
Līdēre

Līdēre on küla ("mazciems") Lätis Madona piirkonnas Arona vallas.
Līdēre asub valla loodeosas merepinnast 200 meetri kõrgusel Lielais Līdērise järve kaldal. Asula jääb valla keskusest Kusast 8, piirkonna keskusest Madonast 16 ja Riiast 148 kilomeetri kaugusele. Sinna jääb Līdere bussipeatus.
Küla on tekkinud endise Līdere mõisa ("Lüdern") keskuse juurde. Līdēres asuvad ka Līdēre õigeusu kirik ja XIX sajandil ehitatud vallakooli hoone.
Aastal 2007 oli külas 16 elanikku.
Kaļvi (Arona vald)

Kaļvi on küla ("mazciems") Lätis Madona piirkonnas Arona vallas.
Kaļvi asub valla lõunaosas. Asula jääb Riiast 169 kilomeetri kaugusele.
Küla jääb Vestiena maastikukaitsealale.ref&gt;Latvijas īpaši aizsargājamām dabas teritorijām dabas datu pārvaldības sistēmā OZOLS&lt;/ref&gt;
Aastal 2007 oli külas 7 elanikku.
Haji Wright

Haji Amir Wright (sündinud 27. märtsil 1998 Los Angeleses) on USA jalgpallur, kes mängib ründaja või äärepoolkaitsjana Inglismaa esiliigaklubis Coventry City ja USA jalgpallikoondises.
2015. aastal mängis ta North American Soccer League'i (NSL) klubis New York Cosmos.
2016. aasta aprillis sõlmis ta lepingu Saksamaa klubiga FC Schalke 04. Hooajal 2017/18 mängis ta laenul Saksamaa esiliigaklubis SV Sandhausen ning lõi 15 mänguga ühe värava. Schalke põhimeeskonnas debüteeris ta Saksamaa kõrgliigas 24. novembril 2018 mängus 1. FC Nürnbergi vastu. Ainsa värava lõi ta Saksamaa kõrgliigas Schalke meeskonnas 19. detsembril 2018 mängus Leverkuseni Bayeri vastu.
2019. aasta juulis liitus Wrigth Hollandi kõrgliigaklubiga VVV-Venlo. Aasta hiljem siirdus ta Taani kõrgliigaklubisse SønderjyskE. Hooajal 2020/21 lõi Wright Taani kõrgliigas 11 väravat. 2021. aasta juulis läks ta laenule kõrgliigaklubisse Antalyaspor. Hooajal 2021/22 lõi Wright Türgi kõrgliigas 14 väravat ning sõlmis hooaja lõpus klubiga püsiva kolmeaastase lepingu. Hooajal 2022/23 jäi tema arvele Türgi kõrgliigas 15 väravat.
2023. aasta augustis sõlmis ta nelja-aastase lepingu Coventry Cityga. Üleminekusumma oli üheksa miljonit naelsterlingit, millega sai Wright Coventry City läbi aegade kallimaks ostuks.
USA jalgpallikoondises debüteeris Wright 1. juunil 2022 sõprusmängus Maroko vastu ja lõi selles mängus ka koondisekarjääri esimese värava. 2022. aasta maailmameistrivõistluste kaheksandikfinaalis lõi ta värava Hollandi vastu.
Ciskāni

Ciskāni on küla ("mazciems") Lätis Madona piirkonnas Arona vallas.
Ciskāni asub valla lõunaosas. Asula jääb Riiast 171 kilomeetri kaugusele. Sinna jääb Jaunlazdona bussipeatus.
Siekierzyńce

Siekierzyńce on küla Poolas Lublini vojevoodkonnas Hrubieszówi maakonnas Dołhobyczówi vallas. Siekierzyńce asub Poolast 4 km kaugusel, Hrubieszówist ligikaudu 29 km lõunakagus.
Prehoryłe

Prehoryłe on küla Poolas Lublini vojevoodkonnas Hrubieszówi maakonnas Mircze vallas. Pregoryle asub Bugi jõe vasakul kaldal, Ukraina piiri ääres.
Oļi

Oļi on küla ("mazciems") Lätis Madona piirkonnas Arona vallas.
Oļi asub valla kirdeosas Jole jõe kaldal. Sinna jääb Oļi bussipeatus.
Oļi on tekkinud endise Oļi mõisa ("Ohlenhof") keskuse juurde.
Oļi mõisa tamm ümbermõõduga 5,07 ja kõrgusega 22 meetrit on looduskaitse all.
Aastal 2007 oli külas 2 elanikku.
Peniophoraceae

Peniophoraceae on pilvikulaadsete seltsi kuuluv sugukond seeni.
Kirmik

Kirmik ("Peniophora") on pilvikulaadsete seltsi kuuluv perekond seeni.
Bondarzewiaceae

Bondarzewiaceae on pilvikulaadsete seltsi kuuluv sugukond seeni.
Juurepess

Juurepess ("Heterobasidion") on pilvikulaadsete seltsi kuuluv perekond seeni.
Teiļi

Teiļi on küla ("mazciems") Lätis Madona piirkonnas Arona vallas.
Teiļi asub valla idaosas. Sinna jääb Teiļi bussipeatus. Küla lähistel asuvad Trušļi muinaskalmed on muinsusmälestistena regionaalse kaitse all.
Aastal 2007 oli külas 10 elanikku.
Viesiena

Viesiena on küla ("mazciems") Lätis Madona piirkonnas Arona vallas.
Viesiena asub valla lääneosas Dzirnupīte jõe kaldal. Külas on Viesiena bussipeatus.
Küla jääb Vestiena maastikukaitsealale. Sealne Dārznīca mäe linnamägi on muinsusmälestisena riikliku kaitse all.
2007. aastal oli külas viis elanikku.
Mari Laan

Mari Laan (sündinud 1977) on eesti hispanist, tõlkeloolane, tõlkija, toimetaja ja kirjastaja. Ta on Toledo kirjastuse asutaja ja peatoimetaja.
Ta on lõpetanud Tartu Ülikooli hispaania keele ja kirjanduse eriala (1999) ja kaitses sealsamas 2006. aastal teadusmagistri kraadi (magistritöö pealkiri: "Reaalide tõlkimine hispaaniakeelse kirjanduse eestindamisel", juhendaja Jüri Talvet). 2024. aastal kaitses Mari Laan Tallinna Ülikoolis esiletõstmisega ("laudatur") doktorikraadi kultuuride uuringute erialal. Doktoritöö pealkiri on "Tõlkevälja kujunemine ja kujundamine: hispaania-eesti tõlkelugu" (juhendajad Anne Lange ja Ülar Ploom).
Mari Laan kuulub Eesti Kirjanike Liidu tõlkijate sektsiooni. 
Avaldatud ilukirjanduslikud tõlked hispaania keelest: